KLASA: 003-06/21-01/13

URBROJ: 2197/01-380/1-6-21-3

Zabok, 14. prosinca 2021.

**Z A P I S N I K**

S 8. (OSME) SJEDNICE ŠKOLSKOG ODBORA

GIMNAZIJE ANTUNA GUSTAVA MATOŠA

**održane 14. prosinca 2021. godine u prostorijama Gimnazije**

Na sjednici su bili prisutni sljedeći članovi Školskog odbora:

1. Maja Novački, prof.
2. Maja Javoršćak, vft.
3. Tanja Mraz, prof.
4. Martina Šarić, dipl. iur.
5. Sonja Keča, prof.
6. Jasna Robić Borovac, dipl. iur.

Na sjednici nisu bili prisutni sljedeći članovi Školskog odbora:

1. mr. krim. Josip Horvatin, prof.

Ostali prisutni:

1. Bibijana Šlogar, prof., ravnateljica
2. Tanja Šuti, dipl. iur., tajnica

Predsjednica Školskog odbora Maja Novački otvara sjednicu u 15:00 sati, pozdravlja prisutne i utvrđuje da Školski odbor ima kvorum te predlaže sljedeći

Dnevni red:

1. Usvajanje zapisnika s 6. sjednice održane 29. rujna 2021. i 7. sjednice održane elektronskim putem od 19. do 22. studenog 2021. godine
2. Suglasnost za sklapanje radnog odnosa na radno mjesto stručnog suradnika psihologa/inje – pripravnika/ice s Anom Veseljak, magistrom psihologije, na određeno vrijeme do 12. prosinca 2021. godine i puno radno vrijeme.
3. Suglasnost za sklapanje radnog odnosa na radno mjesto nastavnika/ice Talijanskog jezika s Magdalenom Glavić, profesoricom talijanskog jezika i književnosti i diplomiranim arheologom, na određeno vrijeme do 31. kolovoza 2021. godine i nepuno radno vrijeme od 2 sata nastave tjedno.
4. Suglasnost za sklapanje radnog odnosa na radno mjesto nastavnika/ice Povijesti s Ines Lisak, magistrom edukacije geografije i povijesti, na određeno vrijeme do 31. kolovoza 2021. godine i nepuno radno vrijeme od 2 sata nastave tjedno.
5. Suglasnost za sklapanje radnog odnosa na radno mjesto nastavnika/ice Geografije s Ines Lisak, magistrom edukacije geografije i povijesti, na određeno vrijeme do 31. kolovoza 2021. godine i nepuno radno vrijeme od 1 sat nastave tjedno.
6. Suglasnost za sklapanje radnog odnosa na radno mjesto nastavnika/ice Informatike s Dejanom Čehulićem, magistrom informatike, na određeno vrijeme do 31. kolovoza 2021. godine i nepuno radno vrijeme od 5 sati nastave tjedno.
7. Suglasnost za sklapanje radnog odnosa na radno mjesto nastavnika/ice Psihologije s Marinom Sviben Družinec, profesorom psihologije i diplomiranim psihologom, na određeno vrijeme do 31. kolovoza 2021. godine i nepuno radno vrijeme od 5 sati nastave tjedno.
8. Suglasnost za sklapanje radnog odnosa na radno mjesto Administratora/ice s na određeno vrijeme do povratka radnice Nikoline Horvatek na rad, i puno radno vrijeme.
9. Donošenje Poslovnika o radu Školskog sportskog društva Victoria.
10. Imenovanje Voditelja školskog sportskog društva.
11. Donošenje Odluke o raspisivanju javnog natječaja za davanje u zakup prostora Gimnazije Antuna Gustava Matoša, Zabok
12. Dopuna Pravilnika o radu Gimnazije Antuna Gustava Matoša, Zabok.
13. Razno

Prijedlog Dnevnog reda jednoglasno je prihvaćen, a nakon toga se prelazi na odlučivanje po točkama istog.

**Ad-1) Usvajanje zapisnika s 6. sjednice održane 29. rujna 2021. i 7. sjednice održane elektronskim putem od 19. do 22. studenog 2021. godine**

Predsjednica Školskog odbora utvrđuje kako su svi članovi elektronskim putem dobili na uvid zapisnike navedenih sjednica. Članovi iznose kako su upoznati sa zapisnicima te ih stoga Predsjednica poziva na očitovanje o prihvaćanju zapisnika sa 6. i 7. sjednice Školskog odbora nakon čega

Školski odbor donosi jednoglasno sljedeću

**ODLUKU**

Usvajaju se zapisnici 6. i 7. sjednice Školskog odbora, tekst kojih je u prilogu ovog zapisnika.

**Ad-2) Suglasnost za sklapanje radnog odnosa na radno mjesto stručnog suradnika psihologa/inje – pripravnika/ice s Anom Veseljak, magistrom psihologije, na određeno vrijeme do 12. prosinca 2022. godine i puno radno vrijeme.**

Ravnateljica Bibijana Šlogar obavještava prisutne članove Školskog odbora kako smo i ove godine pri Hrvatskom zavodu za zapošljavanje pokrenuli postupak za zapošljavanje stručnog suradnika – pripravnika psihologa/pedagoga radi stjecanja prvog radnog iskustva. Nakon provedenog natječajnog postupka u kojem je u uži izbor ušlo 5 kandidata, Hrvatskom zavodu za zapošljavanje je upućen prijedlog da se odobri zapošljavanje Ane Veseljak, magistre psihologije iz Krapine, koja je osvojila najveći broj bodova na testiranju. Hrvatski zavod za zapošljavanje je dao pozitivnu ocjenu na navedeni prijedlog te je Ana Veseljak zaposlena na radno mjesto stručnog suradnika pripravnika psihologa. S obzirom da sustav financiranja rada djelatnice ne ide preko Ministarstva već preko Hrvatskog zavoda za zapošljavanje, naknadno se traži suglasnost Školskog odbora.

Školski odbor donosi jednoglasno sljedeću

**ODLUKU**

Daje se suglasnost za sklapanje radnog odnosa na radno mjesto stručnog suradnika psihologa/inje – pripravnika/ice s Anom Veseljak, magistrom psihologije, na određeno vrijeme do 12. prosinca 2022. godine i puno radno vrijeme.

**Ad-3) Suglasnost za sklapanje radnog odnosa na radno mjesto nastavnika/ice Talijanskog jezika s Magdalenom Glavić, profesoricom talijanskog jezika i književnosti i diplomiranim arheologom, na određeno vrijeme do 31. kolovoza 2022. godine i nepuno radno vrijeme od 2 sata nastave tjedno.**

Ravnateljica Bibijana Šlogar obavještava članove Školskog odbora da je Gimnazija raspisala natječaj za nastavnika talijanskog jezika na 2 sata nastave tjedno do 31. kolovoza 2021. Na natječaj se odazvala samo jedna kandidatkinja Magdalena Glavić, profesorica talijanskog jezika i književnosti. S obzirom da je kandidatkinja udovoljila svim uvjetima natječaja, a uzevši u obzir i činjenicu da je kandidatkinja već zaposlena u Gimnaziji na nepuno i određeno radno vrijeme kao zamjena za djelatnicu koja se nalazi na rodiljinom dopustu, ravnateljica Predlaže sklapanje Ugovora o radu s navedenom kandidatkinjom.

Školski odbor stoga donosi jednoglasno sljedeću

**ODLUKU**

Daje se suglasnost za sklapanje radnog odnosa na radno mjesto nastavnice Talijanskog jezika s Magdalenom Glavić, profesoricom talijanskog jezika i književnosti i diplomiranim arheologom, na određeno vrijeme do 31. kolovoza 2022. godine i nepuno radno vrijeme od 2 sata nastave tjedno.

**Ad-4) Suglasnost za sklapanje radnog odnosa na radno mjesto nastavnika/ice Povijesti s Ines Lisak, magistrom edukacije geografije i povijesti, na određeno vrijeme do 31. kolovoza 2022. godine i nepuno radno vrijeme od 2 sata nastave tjedno.**

Ravnateljica Bibijana Šlogar obavještava članove Školskog odbora da je raspisan i natječaj za nastavnika/ice Povijesti. Proveden je pismeno testiranje, na koje su pristupile dvije kandidatkinje, od kojih je Ines Lisak ostvarila najviši broj bodova. Ines Lisak, magistra edukacije geografije i povijesti već godinama radi u Gimnaziji kao zamjena za nastavnike navedenih predmeta te stoga ravnateljica predlaže sklapanje Ugovora o radu s navedenom djelatnicom.

Školski odbor donosi jednoglasno sljedeću

**ODLUKU**

Daje se suglasnost za sklapanje radnog odnosa na radno mjesto nastavnice Povijesti s Ines Lisak, magistrom edukacije geografije i povijesti, na određeno vrijeme do 31. kolovoza 2022. godine i nepuno radno vrijeme od 2 sata nastave tjedno.

**Ad-5) Suglasnost za sklapanje radnog odnosa na radno mjesto nastavnika/ice Geografije s Ines Lisak, magistrom edukacije geografije i povijesti, na određeno vrijeme do 31. kolovoza 2022. godine i nepuno radno vrijeme od 1 sat nastave tjedno.**

Istovremeno sa natječajem za nastavnika/icu Povijesti proveden je natječaj za nastavnika/icu Geografije i jedina prijavljena kandidatkinja bila je Ines Lisak, magistra edukacije geografije i povijesti. Ravnateljica stoga predlaže sklapanje Ugovora o radu s navedenom djelatnicom.

Školski odbor jednoglasno donosi sljedeću

**ODLUKU**

Daje se suglasnost za sklapanje radnog odnosa na radno mjesto nastavnice Geografije s Ines Lisak, magistrom edukacije geografije i povijesti, na određeno vrijeme do 31. kolovoza 2022. godine i nepuno radno vrijeme od 1 sat nastave tjedno.

**Ad-6) Suglasnost za sklapanje radnog odnosa na radno mjesto nastavnika/ice Informatike s Dejanom Čehulićem, magistrom informatike, na određeno vrijeme do 31. kolovoza 2021. godine i nepuno radno vrijeme od 5 sati nastave tjedno.**

Kao i Magdalena Glavić, Dejan Čehulić je djelatnik Škole koji radi na određeno i nepuno radno vrijeme kao zamjena za nastavnika Mihaela Bobičaneca, koji koristi pravo na rad u skraćenom radnom vremenu zbog brige o djetetu. Dejan je ujedno jedini kandidat natječaja za zapošljavanje nastavnika Informatike na određeno i nepuno radno vrijeme od 4 sata nastave tjedno do 31. kolovoza 2022. godine.

Školski odbor jednoglasno donosi sljedeću

**ODLUKU**

Daje se suglasnost za sklapanje radnog odnosa na radno mjesto nastavnika Informatike s Dejanom Čehulićem, magistrom informatike, na određeno vrijeme do 31. kolovoza 2021. godine i nepuno radno vrijeme od 4 sata nastave tjedno.

**Ad-7) Suglasnost za sklapanje radnog odnosa na radno mjesto nastavnika/ice Psihologije s Marinom Sviben Družinec, profesorom psihologije i diplomiranim psihologom, na određeno vrijeme do 31. kolovoza 2022. godine i nepuno radno vrijeme od 5 sati nastave tjedno.**

Na temelju suglasnosti Ministarstva, raspisan je i natječaj zapošljavanje nastavnika Psihologe na određeno vrijedne, nepuno radno vrijeme od za 5 sati nastave Psihologije tjedno te se prijavila samo jedna kandidatkinja; Marina Sviben Družinec, profesorica psihologije koja je ujedno naša bivša učenica te posjeduje bogato iskustvo u radu na radnom mjestu stručne suradnice psihologinje u srednjoj školi Ban Josip Jelačić u Zaprešiću. Ravnateljica stoga predlaže da se s njom sklopi Ugovor o radu.

Školski odbor jednoglasno donosi sljedeću

**ODLUKU**

Daje se suglasnost za sklapanje radnog odnosa na radno mjesto nastavnice Psihologije s Marinom Sviben Družinec, profesorom psihologije i diplomiranim psihologom, na određeno vrijeme do 31. kolovoza 2022. godine i nepuno radno vrijeme od 5 sati nastave tjedno.

**Ad-8) Suglasnost za sklapanje radnog odnosa na radno mjesto Administratora/ice s na određeno vrijeme do povratka radnice Nikoline Horvatek na rad, i puno radno vrijeme.**

Ravnateljica podsjeća članove Školskog odbora da smo ove godine već provodili natječaj za zapošljavanje Administratora/ice umjesto djelatnice koja se nalazi na bolovanju. Na temelju prethodnog natječaja, na navedeno radno mjesto bila je zaposlena Adrijana Pavlinec s kojom je nedavno sklopljen sporazumni raskid ugovora o rad, jer je dobila ponudu za posao na puno i neodređeno radno vrijeme u drugom poduzeću. Stoga je proveden natječajni postupak. Pristiglo je 28 valjanih i 3 nevaljane prijave. Pismenom testiranju je pristupilo 17 kandidata, a bodovni prag za pristup usmenom testiranju je prešlo 6 kandidata. Od tih 6 kandidata, najveći broj bodova nakon provedenog usmenog i pismenog testiranja ostvario je Dorian Kovačićek te ravnateljica predlaže Školskom odboru da se s njime sklopi Ugovor o radu.

Školski odbor jednoglasno donosi sljedeću

**ODLUKU**

Daje se suglasnost za sklapanje radnog odnosa na radno mjesto Administratora/ice s Dorianom Kovačićekom na određeno i puno radno vrijeme do povratka radnice Nikoline Horvatek na rad.

**Ad-9) Donošenje Poslovnika o radu Školskog sportskog društva Victoria.**

Ravnateljica upoznaje članove Školskog odbora sa činjenicom da Školsko športsko društvo Victoria djeluje u školi već niz godina te da je jedna od obveza društva bilo donijeti Poslovnik što se do sada propustilo učiniti. Stoga predlaže donošenje navedenog Poslovnika.

Školski odbor jednoglasno donosi sljedeću

**ODLUKU**

Donosi se Poslovnik o radu Školskog sportskog društva Victoria, tekst kojega je u privitku.

**Ad-10) Imenovanje voditelja Školskog sportskog društva Victoria.**

Prema Poslovniku o radu Školskog sportskog društva, društvo bi trebalo imati voditelja. Ravnateljica predlaže Petru Petrovečki Nevistić, prof. s obzirom da je ona nastavnica Tjelesne i zdravstvene kulture u Gimnaziji, a zaposlena je na puno i neodređeno radno vrijeme.

Školski odbor jednoglasno donosi sljedeću

**ODLUKU**

Petra Petrovečki Nevistić se imenuje voditeljicom Školskog sportskog društva Victoria.

**Ad-11) Donošenje Odluke o raspisivanju javnog natječaja za davanje u zakup prostora Gimnazije Antuna Gustava Matoša, Zabok**

Proteklih godina, prostor Gimnazije namijenjen za kantinu se iznajmljivao temeljem javnog natječaja. S početkom pandemije i ograničenjem rada uslužnih djelatnosti, Gimnazija je prestala naplaćivati zakup navedenog prostora, a zakupoprimac je prestao pružati uslugu posluživanja hrane. U međuvremenu, ugovor o zakupu je istekao te bi trebalo ponovo provesti javni natječaj za zakup prostora. S natječajem se čekalo do prosinca jer smo htjeli biti sigurni da će se uvjeti zakupa moći održati unatoč još uvijek prisutnoj pandemiji. S obzirom da je izgledno da se uslužne djelatnosti više neće obustavljati u mjeri u kojoj se to provodilo u prošloj godini, a i uzimajući u obzir iskustva drugih škola u sličnim situacijama, ravnateljica predlaže raspisivanje javnog natječaja za davanje u zakup prostora Gimnazije.

Školski odbor jednoglasno donosi sljedeću

**ODLUKU**

O raspisivanju javnog natječaja za davanje u zakup prostora Gimnazije Antuna Gustava Matoša, Zabok, tekst kojega je u privitku.

**Ad-12) Dopuna Pravilnika o radu Gimnazije Antuna Gustava Matoša, Zabok.**

U Pravilniku o radu Gimnazije, u članku 73. stavak 1. točka 1. je navedeno kako radnik ima pravo na 10 radnih dana plaćenog dopusta tijekom kalendarske godine u slučaju „stručnog školovanja ili stručnog osposobljavanja (polaganja stručnog ispita, stjecanje dopunskog pedagoškog-psihološkog obrazovanja i sl.“. U istome nije precizirano koliko dana plaćenog dopusta radnik dobiva za točno određeni oblika usavršavanja, te stoga ravnateljica predlaže da se iza članka 73. doda članak 73. a, koji će jasnije definirati dodatne uvijete za stjecanje prava na plaćeni dopust. Sukladno tome se predlaže da članak 73. a bude usklađen sa čl. 41. Kolektivnog ugovora za zaposlenike u srednjoškolskim ustanovama te da glasi:

„Članak 73. a

Radnik ima pravo na neplaćeni dopust u tijeku jedne godine za potrebe vlastitog školovanja i stručnog usavršavanja, i to:

- **5** radnih dana za pripremanje i polaganje ispita za stjecanje cjelovite kvalifikacije u srednjoj školi;

- **10** radnih dana za polaganje ispita na visokim učilištima, odnosno za polaganje pravosudnog ispita;

- **5** radnih dana za prisustvovanje stručnim seminarima i savjetovanjima;

- **2** radna dana za pripremanje i polaganje ispita radi stjecanja posebnih znanja i vještina (informatičko školovanje, učenje stranih jezika i sl.).

Školovanje i stručno usavršavanje iz stavka 1. ovoga članka treba biti u vezi s poslovima koje radnik obavlja ili njegovom profesijom ili djelatnošću poslodavca.

Za školovanje na koje ga je uputio poslodavac ranik ima pravo na plaćeni dopust pod uvjetima iz stavaka 1. i 2. ovoga članka.“

Školski odbor jednoglasno donosi sljedeću

**ODLUKU**

Donosi se Dopuna Pravilnika o radu Gimnazije Antuna Gustava Matoša, Zabok, tekst kojega je u privitku.

Nakon što su raspravljene sve točke dnevnog reda, predsjednica Školskog odbora Maja Novački zahvaljuje se svima na prisustvu te zaključuje sjednicu.

Dovršeno u 15:45 sati.